અહીં ધાર્મિક કાર્ય કરાવનારા દિલીપ જોશી કહે છે કે, “પુરાણોના ઉલ્લેખ અનુસાર ચંડિકા માતાએ ચંડ અને મુંડનો સંહાર અહીં કર્યો હતો, જેના પરથી આ ગામનું નામ ચંડિકાપુર પડ્યું. આ તીર્થનાં દેવી પણ ચંડિકા માતા અથવા ચામુંડા માતા જ છે. એવી પણ માન્યતા છે કે યમરાજાની દિશા દક્ષિણ દ્વારની છે અને આ તીર્થ દક્ષિણ પ્રયાગ કહેવાય છે, તેથી અહીં શ્રાદ્ધવિધિ થાય તેના આત્માને સીધો મોક્ષ મળે છે. દર વર્ષે આશરે ચારથી પાંચ લાખ પરિવારો અહીં તેમનાં સ્વજનો શ્રાદ્ધ માટે આવતા હોવાનો અંદાજ છે. અહીં કેટલીક અસુવિધાઓ હોઈ સરકારીતંત્રે ધ્યાન આપવું જોઈએ.”